Bubastis
Store norske leksikon,Historie,Verdens historie og samtidshistorie,Afrika,Det gamle Egypt
Bubastis var en oldtidsby i Det gamle Egypt, i deltaet ved Nilens østre løp. Bubastis er en gresk forvansking av det egyptiske Per-Bastet som betyr «byen til gudinnen Bastet».
I dag kalles stedet Tell Basta, hvor ruinene etter Bastets hovedtempel utgjør et turistmål. Byen ble antakelig grunnlagt allerede i det 4. dynasti (ca. 2543–2436 fvt.) og hadde sin storhetstid under det 22. dynasti (ca. 943–746 fvt.), da Bubastis var hjembyen til flere av kongene i dette dynastiet. Store deler av hovedtempelet ble oppført i denne perioden, spesielt under kongene Osorkon 2 og Osorkon 3. Les mer i Store norske leksikon Det gamle Egypts historie religion i Det gamle Egypt